钦定古今图书集成/理学汇编/学行典/第293卷 > 诗经 > 《小雅节南山》
## 钦定古今图书集成/理学汇编/学行典/第293卷 > 诗经 > 《小雅节南山》

弗躬弗亲，庶民弗信。弗问弗仕，勿罔君子。式夷式已，
无小人殆。琐琐姻亚，则无膴仕。

〈大全〉庆源辅氏曰：“小人而滥居要职，躐处高位，其智识既不能以照察几微，其才力又不能以综理事务，则其势必至于分委姻娅之人以任政，而小人因得以并进，召祸致灾，无所不至，不至于危殆，其国家则不已者，此小人之常态也。若能平其心，视所任之人有不当者，则已之琐琐姻娅悉皆屏去

而无使污缙绅而盗名器焉，则何至于危殆其国家也哉。